Uitdrukking: Lood swaaiVoorbeeld van die lood wat in die water afgesak moes word (Foto: The Mariners Museum (http://ageofex.marinersmuseum.org/) Uitdrukking: Lood swaai Betekenis: Jou plig versuim of probeer ontduik, veral van werk gesê Waar kom dit vandaan? Die uitdrukking kom uit die dae voordat sonar gebruik is om die diepte onder die kiel van ŉ skip te bepaal. ŉ Matroos het voor naby die boeg gestaan en moes dan onder die vaart ŉ tou met ŉ stuk lood daaraan (sowat 20 kg) in die water laat val tot op die bodem van die see, dit dan ophys en die diepte uitskree. Die tou het skynbaar ook gekleurde merkers gehad (so elke vaam of wat uitmekaar) waardeur die diepte bepaal kon word. Dit was ŉ moeilike taak om die lood telkens uit die diepte op te haal – en dan het die matroos daar voor die lood geswaai sonder om dit te laat sink. Dit het die indruk by die manne agtertoe geskep dat hy sy werk doen – terwyl hy eintlik staan en rus.